
Tallinna mnt 37 ja selle lähiala

detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 09.02.2006 Narva Linnavolikogu otsusega nr 14. Planeeringu nimetuse „Hariduse tänav ja selle lähiala“ ja lähteülesanne muudeti 06.07.2006 Narva Linnavolikogu otsusega nr 119. Planeeringu lähteülesanne muudeti taaskord 16.08.2007 Narva Linnavolikogu otsusega nr 337.

18.12.2008 Narva Linnavolikogu otsusega nr 388 muudeti „Hariduse tänav ja selle lähiala“ planeeringuala piire, mille tulemusena jagati detailplaneering kaheks eraldi planeeringuks: Tallinna mnt 37 ja selle lähiala detailplaneering ning Hariduse tänav ja selle lähiala detailplaneering. 

19.05.2010 Narva Linnavalitsuse Arhitektuuri- ja Linnaplaneerimise Amet kooskõlastas Sweco Projekt AS poolt koostatud Tallinna mnt 37 ja selle lähiala detailplaneeringu.
17.06.2010 Narva Linnavolikogu otsusega nr 92 võeti detailplaneering vastu. 

Avaliku väljapaneku perioodil 12.07. – 23.07.2010 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

Kehtestamisele esitatud Tallinna mnt 37 ja selle lähiala detailplaneeringu koostamise eesmärgiks on planeeritava maa-ala liikluskorralduse ja parkimise lahendamine, krundipiiride täpsustamine, maa-ala heakorrastuse ning haljastuse lahendamine. Detailplaneeringuala pindala on ca 0,9 ha. 

Käesolev planeering ei sisalda kehtiva Narva linna üldplaneeringu muutmise ettepanekut. 

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus 
Kehtestada Tallinna mnt 37 ja selle lähiala detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

